गले मिले और कहा ‘मैरी क्रिसमस’
उदयपुर| प्रभुईसा मसीह के जन्मदिन के उपलक्ष्य में ईसाई समुदाय के लाेगाें ने अपना सबसे बड़ा पर्व क्रिसमस शुक्रवार को श्रद्धा और उल्लास के साथ मनाया। लोगों ने एक-दूसरे को बधाइयां दी। इस मौके पर शहर के गिरिजाघरों में विविध आयोजन हुए। बाइबिल पाठ और प्रार्थना सभाओं का दौर चला। शहर के शेपर्ड मेमोरियल चर्च, सेंट ग्रिगोरियस चर्च, राजस्थान पेंटिकॉस्टल चर्च, कलवर कविनेंट तथा अवर लेडी ऑफ फातिमा आदि में जश्न का माहौल था।
क्रिसमस पर्व के तहत शुक्रवार को अर्बुदा कला मन्दिर संगीत प्रशिक्षण संस्थान में विभिन्न कार्यक्रम हुए। इसके तहत जादू सम्राट जादूगर राजतिलक ने जादू शो प्रस्तुत किया। वहीं नारायण सेवा संस्थान के बड़ी ग्राम स्थित सेवा महातीर्थ हिरण मगरी सेक्टर-4 स्थित मानव मन्दिर में शुक्रवार को क्रिसमस दिवस उल्लास से मनाया गया। सेवा महातीर्थ में बालकों ने सांताक्लाज के रूप में निशुल्क ऑपरेशन के लिए आए निशक्त बच्चों को उनके बैड पर जाकर टॉफियां बांटी।
सांता ने जीप में बाटी मिठाई... इधर रेडिसन उदयपुर ने क्रिसमस कार्निवल के तहत परेड निकाली। परेड में सांता ने खुली जीप में संवार होकर बच्चों को मिठाइयां बांटी। परेड आयड़ से रवाना होकर फतहसागर पहुंची। वहीं कार्यक्रम के तहत आयड़ नदी के पास पौधरोपण भी किया गया।
इस मौके पर “बेतलेहम के गौशाले की चरनी में जन्मा है यीशु महान’, “खुश हो, खुदावंद आया है...’, ‘यीशु तू है जिंदगी, तू है बंदगी... जैसे गीत गाए गए। कुछ जगह सांता क्लॉज बने लोगों ने बच्चों को तरह-तरह के गिफ्ट बांटे तो बच्चों की खुशियों का ठिकाना नहीं रहा। मसीही परिवारों को क्रिसमस बधाइयां देने में दूसरे धर्म के लोग भी थे।
पुलिसथाने में केक काटकर मनाया क्रिसमस: थलगिरीकॉम के सदस्यों ने इस साल सेक्टर-4 पुलिस थाने में केक काटकर क्रिसमस का जश्न मनाया। यहां सांता क्लॉज बनकर पहुंचे सदस्य ने पुलिस के स्टाफ की मौजूदगी में केक काटा।
क्रिसमस पर्व पर चर्च में पाठ करते ईसाई समुदाय के लोग। भास्कर
mag_Deva hin_Deva hin_Deva hin_Deva hin_Deva hin_Deva bho_Deva